
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 597 

22 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων που προκύπτουν από την 
εφαρμογή της σύμβασης μεταξύ του Υπουργείου 
Γεωργίας και της Οργανωτικής Επιτροπής Ολυ¬ 
μπιακών Αγώνων ΑΘΗΝΑ 2004 στον Γενικό Γραμ¬ 
ματέα του Υπουργείου Αγροτικής Ανάπτυξης και 

Τροφίμων. 1 

Σύσταση ειδικής νομοπαρασκευαστικής επιτροπής με 
σκοπό την τελική επεξεργασία του σχεδίου νόμου 
α) "προσαρμογή στην ελληνική νομοθεσία της από¬ 
φασης πλαίσιο του Συμβουλίου της Ευρωπαϊκής 
Ένωσης για το Ευρωπαϊκό ένταλμα σύλληψης και 
τις διαδικασίες παράδοσης μεταξύ των κρατών με¬ 
λών" και β) "τροποποιήσεις του Ν. 2928/2001 (ΦΕΚ 

Α/141 της 27.6.2001) και άλλες διατάξεις". 2 

Ενοποίηση Γενικού Βιβλίου Εκθέσεων και Βιβλίου Τε¬ 
λών καιΔικαιωμάτωντου Υποθηκοφυλακείου Κατε¬ 
ρίνης και τήρησή του σε κινητά μηχανογραφικά 

φύλλα". 3 

Συμπλήρωση της 715/17.3.2004 απόφασης του Γενι¬ 
κού Γραμματέα της Κυβέρνησης "Εκχώρηση στην 
Προϊσταμένη του Γ ραφείου Διοικητικής και Οικο¬ 
νομικής Υποστήριξης της Γ ενικής Γ ραμματείαςτης 
Κυβέρνησης, του δικαιώματος υπογραφής με 
Εντολή Γενικού Γραμματέα της Κυβέρνησης. (ΦΕΚ 

Β’519). 4 

Σύσταση στο Δήμο Λυκόβρυσης του Νομού Αττικής 
αμιγούς δημοτικής επιχείρησης με την επωνυμία 
"Δημοτική Επιχείρηση Ύδρευσης και Αποχέτευσης 
Δήμου Λυκόβρυσης" με το διακριτικό τίτλο 

Δ.Ε.Υ.Α.Λ. 5 

Σύσταση στο Δήμο Λυκόβρυσης του Νομού Αττικής 
αμιγούς δημοτικής επιχείρησης με την επωνυμία 
"Δημοτική Επιχείρηση Πολιτισμού, Ανάπτυξης και 
Καθαριότητας Δήμου Λυκόβρυσης" με το διακριτι¬ 
κό τίτλο Δ.Ε.Π.Α.Κ.Α.Λ. 6 

Μερική τροποποίηση σύνθεσης μελών Δ.Σ του Περι¬ 
φερειακού Ταμείου ανάπτυξης Βορείου Αιγαίου... 7 

Λύση σύμβασης μίσθωσης λόγω παραίτησης της εται¬ 
ρείας "ΣΑΝΗ ΑΕ" από το δικαίωμα εκμίσθωσης για 
έρευνα και εκμετάλλευση Γεωθερμικού Δυναμικού 
χαμηλής ενθαλπίας στην περιοχή Ακτή Σάνη του 
Δήμου Κασσάνδρας του Ν.Χαλκιδικής. 8 


Ορισμός μέλους του Δ.Σ. της Δ.Ε.Υ.Α. του Δήμου Μεσ- 
σαπίων νομού Εύβοιας σε πλήρη απασχόληση και 

καθορισμός αποζημίωσης αυτού. 9 

Καθιέρωση υπερωριακής εργασίας Α εξαμήνου 2004 
για τους υπαλλήλους των Νομαρχιακών Αυτοδιοι¬ 
κήσεων που ασχολούνται με τον ποιοτικό & ποσοτι¬ 
κό έλεγχο των νωπών και μεταποιημένων γεωργι¬ 
κών προϊόντων φυτικής προέλευσης. 10 

Έγκριση κανονισμού και άδεια σύστασης του αμοιβαί¬ 
ου κεφαλαίου "ΕΛΛΗΝΙΚΗ ΤΒΨ3Τ ΚΥΠΡΙΑΚΟ ΔΙΑ¬ 
ΧΕΙΡΙΣΗΣ ΔΙΑΘΕΣΙΜΩΝ ΕΞΩΤΕΡΙΚΟΥ" που θα δια¬ 
χειρίζεται η εταιρεία "ΕΛΛΗΝΙΚΗ ΤΒΨ3Τ ΑΕΔΑΚ".. 11 


ΑΠΟΦΑΣΕΙ Σ 

Αριθ. 230652 (1) 

Μεταβίβαση αρμοδιοτήτων που προκύπτουν από την 
εφαρμογή της σύμβασης μεταξύ του Υπουργείου Γε¬ 
ωργίας και της Οργανωτικής Επιτροπής Ολυμπιακών 
Αγώνων ΑΘΗΝΑ 2004 στον Γενικό Γραμματέα του 
Υπουργείου Αγροτικής Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των άρθρων 16,25,26 όπως τροποποιήθηκε με το άρ¬ 
θρο 8 του Ν. 2026/1992 και 29 του Ν. 1558/1985 "Κυβέρ¬ 
νηση και Κυβερνητικά Όργανα" (Α 137). 

β. Του άρθρου 81 του Ν. 1892/1990 "Για τον εκσυγχρο¬ 
νισμό και την ανάπτυξη και άλλες διατάξεις" (Α 101). 

γ. Του Προεδρικού Διατάγματος 402/1988 "Οργανισμός 
του Υπουργείου Γεωργίας" (Α 187), όπως τροποποιήθηκε 
και συμπληρώθηκε μεταγενέστερα. 

δ. του Π.Δ. 356/1990 "Σύσταση Γενικών Διευθύνσεων 
(Α 143) όπως συμπληρώθηκε και τροποποιήθηκε μεταγε¬ 
νέστερα. 

ε. Του άρθρου 27 του Ν. 2081/1992 (Α 154) με το οποίο 
προστέθηκετο άρθρο 29Α στο Ν. 1558/1985, για τον έλεγ¬ 
χο των δαπανών που προκαλούν οι κανονιστικές διοικητι¬ 
κές πράξεις, ως και το γεγονός ότι από την παρούσα από¬ 
φαση δεν προκαλείται δαπάνη εις βάρος του Κρατικού 
Προϋπολογισμού. 

2. Τη με αριθ. 377083/30.11.1990 κοινή απόφαση των 
Υπουργών Προεδρίας της Κυβέρνησης και Γεωργίας 
"εξαίρεση διοικητικών πράξεων ή εγγράφων του Υπουρ¬ 
γείου Γεωργίας από τον περιορισμό των υπογραφών της 
παρ. 1 του άρθρου 81 του Ν. 1892/90" (Β'761). 

3. Το άρθρο 1 παρ γ. της με αριθμό Υ1/10.2.2004 (513Β) 
Απόφασηςτου Πρωθυπουργού "Μεταβολή τίτλων Υπουρ¬ 
γείων και καθορισμός της σειράς τάξης των Υπουργείων". 

4. Τη με αριθμό 245207/24.3.2004 κοινή απόφαση των 
κ.κ. Πρωθυπουργού και Υπουργού Αγροτικής Ανάπτυξης 
και Τροφίμων "Διορισμός Γενικού Γραμματέα Υπουρ¬ 
γείου Γεωργίας". 

5. Την Σύμβαση για την υλοποίηση δράσεων που αφο¬ 
ρούν θέματα Ολυμπιακών Αγώνων ΑΘΗΝΑ 2004, μεταξύ 
του Υπουργείου Γεωργίας και της Οργανωτικής Επιτρο¬ 
πής Ολυμπιακών Αγώνων ΑΘΗΝΑ 2004, και ειδικότερατο 
άρθρο 3 αυτής. 

6. Την ανάγκη συντονισμού και υλοποίησης όλων των 
δράσεων που περιλαμβάνονται στο επιχειρησιακό σχέ¬ 
διο που αποτελεί αναπόσπαστο μέρος της σύμβασης 
μεταξύ του Υπουργείου Γεωργίας και της Οργανωτικής 
Επιτροπής Ολυμπιακών Αγώνων ΑΘΗΝΑ 2004, αποφα¬ 
σίζουμε: 

Άρθρο μόνο 

Μεταβιβάζουμε στο Γενικό Γραμματέατου Υπουργείου 
Αγροτικής Ανάπτυξης και Τροφίμων, την άσκηση των αρ¬ 
μοδιοτήτων που προκύπτουν από την εφαρμογή της σύμ¬ 
βασης μεταξύ του Υπουργείου Γεωργίας και της Οργα¬ 
νωτικής Επιτροπής Ολυμπιακών Αγώνων ΑΘΗΝΑ 2004, 
όπως και την έκδοση αποφάσεων των προγραμμάτων 
δράσης που περιλαμβάνονται στο επιχειρησιακό πρό¬ 
γραμμα της σύμβασης (έκδοση αποφάσεων, συγκρότη¬ 
ση επιτροπών-ομάδων Εργασίας-Γραμματεία-ανάθεση 
διαγωνισμών εκτέλεσης έργων κ.λπ). 

Με την δημοσίευση της παρούσας καταργείται η με 
αριθμό 243292/10.2.2002 απόφαση μεταβίβασης αρμο¬ 
διοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθ. 42830 (2) 

Σύσταση ειδικής νομοπαρασκευαστικής επιτροπής με 
σκοπό την τελική επεξεργασία του σχεδίου νόμου 
α) "προσαρμογή στην ελληνική νομοθεσία της απόφα¬ 
σης πλαίσιο του Συμβουλίου της Ευρωπαϊκής Ένωσης 
για το Ευρωπαϊκό ένταλμα σύλληψης και τις διαδικα¬ 
σίες παράδοσης μεταξύ των κρατών μελών" και β) 
"τροποποιήσεις του Ν. 2928/2001 (ΦΕΚ Α/141 της 
27.6.2001) και άλλες διατάξεις". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α)του άρθρου 10 του Ν.3060/02 (ΦΕΚ Α'242). 
β) του άρθρου 23 παρ. 1 περ. ι του Ν. 2145/1993 
(ΦΕΚ Α' 88) 

γ) του άρθρου 17 του Ν. 3205/2003 (ΦΕΚ Α' 297) "Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α.,μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 


νομίας, του Πυροσβεστικού και Λιμενικού Σώματος και 
άλλες συναφείς διατάξεις". 

δ) του άρθρου 29 Α' του Ν. 1558/85 (ΦΕΚ Α' 137) "Κυ¬ 
βέρνηση και Κυβερνητικά Όργανα", το οποίο προστέθηκε 
με το άρθρο 27του Ν. 2081/1992 (ΦΕΚΑ' 154) καιαντικα- 
ταστάθηκε με το άρθρο 1 του Ν. 2469/1992 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής με σκοπό την τελική επεξεργασία του σχε¬ 
δίου νόμου α) "προσαρμογή στην ελληνική νομοθεσία της 
απόφασης πλαίσιο του Συμβουλίου της Ευρωπαϊκής 
Ένωσης για το Ευρωπαϊκό ένταλμα σύλληψης και τις δια¬ 
δικασίες παράδοσης μεταξύ των κρατών μελών" και 
β) τροποποιήσεις του Ν. 2928/2001 (ΦΕΚ Α/141 της 
27.6. 2001) και άλλες διατάξεις". 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 3.625,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
με σκοπό την τελική επεξεργασία του σχεδίου νόμου α) 
"προσαρμογή στην ελληνική νομοθεσία της απόφασης 
πλαίσιο του Συμβουλίου της Ευρωπαϊκής Ένωσης για το 
Ευρωπαϊκό ένταλμα σύλληψης και τις διαδικασίες παρά¬ 
δοσης μεταξύ των κρατών μελών και β) τροποποιήσεις 
του Ν. 2928/2001 (ΦΕΚ Α/141 της 27.6.2001) και άλλες 
διατάξεις" αποτελούμενη από τους: 

1. ΔημήτριοΛινό, ΕισαγγελέαΑρείου Πάγου, ως Πρόεδρο. 

2. Ρωμύλο Κεδίκογλου, Αρεοπαγίτη. 

3. Φωκίωνα Γεωργακόπουλο, Νομικό Σύμβουλο του 
Υπουργείου Δικαιοσύνης. 

4. Ευστράτιο Παπαθανασόπουλο, Αντεισαγγελέα Πρω¬ 
τοδικών. 

5. Νέστορα Κωνσταντίνο Κουράκη, Καθηγητή Πανεπι¬ 
στημίου Αθηνών. 

6. Δημήτριο Κιούπη, Λέκτορα Πανεπιστημίου Αθηνών, 
ως μέλη. 

Η ανωτέρω επιτροπή οφείλει να περατώσει το έργο της 
εντός ενός (1) μηνάς από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 29034 (3) 

Ενοποίηση Γενικού Βιβλίου Εκθέσεων και Βιβλίου Τελών 
και Δικαιωμάτων του Υποθηκοφυλακείου Κατερίνης 
και τήρησή του σε κινητά μηχανογραφικά φύλλα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: α) του άρθρου 3 παρ.22 του Ν.2479/97 
"Ανώτατο Ειδικό Δικαστήριο, επιτάχυνση των δικών, δικο- 
νομικές απλουστεύσεις και άλλες διατάξεις" και β) του 
άρθρου 29 Α' του Ν. 1558/1985 (ΦΕΚ Α' 137) όπως προ¬ 
στέθηκε με το άρθρο 27του Ν.2081/1992 (ΦΕΚΑ' 154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚΑ'38). 

2. Το 25/16.2.2004 έγγραφο του Υποθηκοφυλακείου 
Κατερίνης. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το Γενικό Βιβλίο Εκθέσεων και Βιβλίο Τελών και Δικαιω¬ 
μάτων, τα οποία τηρούνται στο Έμμισθο Υποθηκοφυλα- 

κείο Κατερίνης, αφενός να ενοποιηθούν σε ένα ενιαίο βι¬ 
βλίο και αφετέρου να τηρούνται σε κινητά μηχανογραφι¬ 
κά φύλλα τα οποία θα υπογράφονται καθημερινά από τον 
Προϊστάμενο της Υπηρεσίας και θα βιβλιοδετούνται ανά 
μήνα σε ενιαίο τόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-Φ- 

Αριθ. 1072 (4) 

Συμπλήρωση της 715/173.2004 απόφασης του Γενικού 
Γραμματέα της Κυβέρνησης "Εκχώρηση στην Προϊ- 
σταμένη του Γραφείου Διοικητικής και Οικονομικής 
Υποστήριξης της Γενικής Γραμματείας της Κυβέρνη¬ 
σης, του δικαιώματος υπογραφής με Εντολή Γενικού 
Γραμματέα της Κυβέρνησης. (ΦΕΚΒ'519). 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την παράγραφο 6 περίπτωση α του άρθρου 3 του 
Π.Δ. 32/2004 "Σύσταση και Οργανισμός της Γενικής 
Γ ραμματείας της Κυβέρνησης" (ΦΕΚ Α' 28). 

2. Την απόφαση 715/17.3.2004 "Εκχώρηση στην Προϊ- 
σταμένη του Γ ραφείου Διοικητικής και Οικονομικής Υπο¬ 
στήριξης της Γ ενικής Γ ραμματείας της Κυβέρνησης, του 
δικαιώματος υπογραφής με Εντολή Γενικού Γραμματέα 
της Κυβέρνησης" (ΦΕΚ Β' 519). 

3. Το άρθρο 29 Ατού Ν. 1558/1985 το οποίο προστέθη¬ 
κε με το άρθρο 27 του Ν. 2081/1992 (ΦΕΚΑΊ54) και αντι- 
καταστάθηκε με το άρθρο 1 παρ. 2 α του Ν, 2469/1997 
(ΦΕΚ Α' 38), και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη εις βάρος 
του Κρατικού Προϋπολογισμού, αποφασίζουμε 

Συμπληρώνουμε την 715/17.3.2004 (ΦΕΚ Β' 519) από¬ 
φασή μας και εκχωρούμε περαιτέρω στην προϊσταμένη 
του Γ ραφείου Διοικητικής και Οικονομικής Υποστήριξης 
της Γενικής Γραμματείας της Κυβέρνησης Αννα Γερα- 
κούδη το δικαίωμα να υπογράφει με Εντολή του Γ ενικού 
Γ ραμματέατης Κυβέρνησης: 

1. Τις αποφάσεις που αφορούν έγκριση μετακίνησης 
εκτός έδρας: 

α. των ανδρών ασφαλείας του Πρωθυπουργού και του 
Υπουργού Επικράτειας. 

β. των Προϊσταμένων των Ειδικών Γ ραφείων, των ειδι¬ 
κών συμβούλων - ειδικών συνεργατών, των αποσπασμέ¬ 
νων και μετακλητών υπαλλήλων του Πολιτικού Γ ραφείου 
Πρωθυπουργού, του Υπουργού Επικράτειας καιτης Γ ενι¬ 
κής Γ ραμματείας της Κυβέρνησης. 

γ. των Προέδρων, Αντιπροέδρων, Μελών, Επιστημονικών 
Συνεργατών και Προσωπικού της Εθνικής Επιτροπής Βιοηθι- 
κής και Εθνικής Επιτροπής για τα Δικαιώματα του Ανθρώπου. 

2. α. Τις μηνιαίες εγκρίσεις για τις δαπάνες δημοσίων 
σχέσεωντων υπηρεσιώντου εδαφίου η του άρθρου 7του 
Π.Δ. 32/2004. 

β. τις μηνιαίες βεβαιώσεις ανελλιπούς υπηρεσίας των 
υπηρετούντων στην Γενική Γραμματεία της Κυβέρνησης 
για την καταβολή υπερωριακής αποζημίωσης 

γ. τις εντολές μίσθωσης προς τον Ο.Τ,Ε. τωντηλεπικοι- 
νωνιακών κυκλωμάτων σχετικών με τις μετακινήσεις του 
Πρωθυπουργού και τις αποφάσεις για την έγκριση των 
αντίστοιχων δαπανών. 

3. Τις ανανεώσεις συμβάσεων παροχής υπηρεσιών ή 
συντήρησης μηχανημάτων, για τις υπηρεσίες που αναφέ¬ 


ρονται στο εδάφιο η του άρθρου 7 του Π .Δ. 32/2004, ύστε¬ 
ρα από έγγραφη εντολή των Προϊσταμένων των γρα¬ 
φείων αυτών και των Προέδρων των Επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2004 
Ο Γ ενικός Γ ραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 

-Φ- 

Αριθ. 6149 (5) 

Σύσταση στο Δήμο Λυκόβρυσης του Νομού Αττικής αμι¬ 
γούς δημοτικής επιχείρησης με την επωνυμία "Δημοτι¬ 
κή Επιχείρηση Ύδρευσης και Αποχέτευσης Δήμου Λυ¬ 
κόβρυσης" με το διακριτικό τίτλο Δ. Ε.Υ.Α.Λ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 (Φ.Ε.Κ. Α' 231). 

2. Τηναριθμ. 25027/1984 απόφαση του Υπουργού Εσω¬ 
τερικών που δημοσιεύθηκε στο Φ.Ε.Κ. 244/19.4.1984τ.Β'. 
όπως τροποποιήθηκε μετηνπαρ. 13του άρθρου 5του Ν. 
2307/1995. 

3. Τιςπαρ. 22,23 και24του άρθρου 11 του Ν. 2503/1997 
(Φ.Ε.Κ. 107/30.5.97 τ.Α') 

4. Το υπ’ αριθμ. 520/88 Π.Δ. (Φ.Ε.Κ. 236τ.Α'/24.10.1988) 
όπως τροποποιήθηκε με την παρ. 12 του άρθρου 5 του 
Ν. 2307/1995. 

5. Την αριθμ. οικ. 16978/11.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003τ.Β'. "Μεταβίβαση αρμοδιοτήτων και εξουσίας 
υπογραφής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύ¬ 
νσεων αυτών". 

6. Την αριθμ 29/2004 απόφαση του Δημοτικού Συμβου¬ 
λίου του Δήμου Λυκόβρυσης, για σύσταση αμιγούς δημο¬ 
τικής επιχείρησης με την επωνυμία "Δημοτική Επιχείρηση 
Ύδρευσης και Αποχέτευσης Δήμου Λυκόβρυσης", απο¬ 
φασίζουμε: 

1. Συστήνουμε στον Δήμο Λυκόβρυσης του νομού Αττι¬ 
κής, Αμιγή Δημοτική Επιχείρηση με την επωνυμία "Δημοτι¬ 
κή Επιχείρηση Ύδρευσης και Αποχέτευσης Δήμου Λυκό¬ 
βρυσης" με το διακριτικό τίτλο Δ.Ε.Υ.Α.Λ., ως ίδιο νομικό 
πρόσωπο ιδιωτικού δικαίου που διέπεται από τις διατάξεις 
των άρθρων 277 έως 284 του Π .Δ. 410/1995 (ΔΚΚ), τις παρ. 
22,23 και 24 του άρθρου 11 του Ν. 2503/1997 ΦΕΚ 
107/Α/30.5.97,και την αριθμ. 25027/ 1984 απόφαση του 
Υπουργού Εσωτερικών, όπως τροποποιήθηκε μετηνπαρ. 
13 του άρθρου 5 του Ν. 2307/1995 κ'τις διατάξεις του Π.Δ. 
520/88 (Φ.Ε.Κ. 236τ.Α'/24.10.1988) όπως τροποποιήθηκε 
μετηνπαρ. 12του άρθρου 5του Ν. 2307/1995. 

2 Σκοπός της Επιχείρησης είναι: 

Η οργάνωση ορθολογικότερατων υπηρεσιών ύδρευσης 
και αποχέτευσης, ο εκσυγχρονισμός, η ποιοτική βελτίωση 
και η κατασκευή, στο μέλλον, ταχύτερα και αρτιότερα, 
όλων των αναγκαίων έργων ύδρευσης και αποχέτευσης. 

Στα πλαίσια αυτά αντικείμενο της Επιχείρησης είναι: 

Α. Η μελέτη, κατασκευή, συντήρηση, εκμετάλλευση, δι¬ 
οίκηση και λειτουργία των δικτύων Ύδρευσης και Αποχέ¬ 
τευσης ακαθάρτων και Οβριών Υδάτων της περιοχής του 
Δήμου Λυκόβρυσης. 

Β. Η προστασία των υδάτινων πόρων της περιοχής. 

Γ. η προστασία του περιβάλλοντος του αποδέκτη. 

Δ. Ο εκσυγχρονισμός του τρόπου διαχείρισης του το¬ 
μέα ύδρευσης- αποχέτευσης με οικονομική, διοικητική 
αυτοτέλεια και ευελιξία. 

Ε. Η εξασφάλιση της χρηματοδότησης των έργων. 

Τρόπος εκμετάλλευσης των έργων και Υπηρεσιών. 

Η εκμετάλλευση των έργων και υπηρεσιών της Επιχείρη¬ 
σης ενεργείται κατά τις διατάξεις του Ν. 1069/1980 σε συν¬ 
δυασμό με τις διατάξειςτου Π.Δ. 410/1995 (Δ.Κ.Κ.) βάσει κα¬ 
νονισμών που θα συνταχθούν από το Διοικητικό Συμβούλιο 
της επιχείρησης και θα εγκριθούν από τα αρμόδια όργανα. 

3.'Εδρα 

Έδρα της Δ.Ε.Υ.Α.Λ ορίζεται ο Δήμος Λυκόβρυσης του 
Νομού Αττικής 

4 .Διοίκηση: 

Η Επιχείρηση διοικείται από 5/μελές Διοικητικό Συμ¬ 
βούλιο το οποίο ορίζεται μαζί με τους αναπληρωτές τους 
από το Δημοτικό Συμβούλιο. 

Από τα μέλη του Διοικητικού Συμβουλίου τουλάχιστον 
δύο (4) είναι αιρετοί εκπρόσωποι του Δήμου Λυκόβρυσης 
εκ των οποίων το ένα (1) προέρχεται από τη μειοψηφία, 
ένας (1) εκπρόσωπος Κοινωνικού φορέα της περιοχής, 
και ένας (1) δημότης ή κάτοικος του Δήμου Μεταμόρφω¬ 
σης, που θα έχει πείρα ή γνώσεις σχετικές με τα αντικεί¬ 
μενα της επιχείρησης. 

5. Πόροι της Επιχείρησης: 

Α. Το ειδικό τέλος για τη μελέτη κατασκευή έργων 
ύδρευσης και αποχέτευσης. 

Β. Το τέλος σύνδεσης με το δίκτυο αποχέτευσης. 

Γ. Η δαπάνη διακλάδωσης και σύνδεσης με τον αγωγό 
αποχέτευσης. 

Δ. Το τέλος σύνδεσης με το δίκτυο ύδρευσης. 

Ε. Το τέλος χρήσης υπονόμων. 

Στ. Η αξία του καταναλισκόμενου ύδατος. 

Ζ. Η εγγύηση χρήσης υδρομετρητού. 

Η. Η δαπάνη μετατόπισης αγωγών, διακλαδώσεων και 
συνδέσεων ύδρευσης ή αποχέτευσης. 

Θ. Οι συνεισφορές τρίτων για την εκτέλεση κατά προ¬ 
τεραιότητα έργων. 

I. Οι επιχορηγήσεις από το ΠρόγραμμαΔημοσίων Επεν¬ 
δύσεων και της Ευρωπαϊκής Ένωσης για τη μελέτη, κα¬ 
τασκευή έργων ύδρευσης, αποχέτευσης και επεξεργα¬ 
σίας λυμάτων. 

Ια. Οι πρόσοδοι από την περιουσία της ή το τίμημα από 
την εκποίησή της. 

Ιβ. Δάνεια, κληρονομιές, δωρεές και λοιπές επιχορηγή¬ 
σεις. 

Ιγ. Λοιπά έσοδα από την παροχή των υπηρεσιών της. 

6. Περιουσία: 

Ο Δήμος Λυκόβρυσης θα παραχωρήσει στην υπό σύ¬ 
σταση Δημοτική Επιχείρηση τη δωρεάν χρήση επί είκοσι 
(20) έτη των ακολούθων περιουσιακών του στοιχείων: 

Α. Τις πηγές και τις εγκαταστάσεις υδροληψίαςτου Δήμου. 

Β. Το εξωτερικό δίκτυο μεταφοράς νερού. 

Γ. Οι δεξαμενές αποθήκευσης νερού. 

Δ. Τα αντλιοστάσια μετά κτίριά τους. 

Ε. Τα εσωτερικά δίκτυα διανομής. 

Στ. Αναλώσιμα υλικά, όπως σωλήνες και διάφορα 
υδραυλικά εξαρτήματα. 

Ζ. τα έργα, που δεν έχουν ολοκληρωθεί θα μεταβιβα¬ 
στούν μετά την ολοκλήρωσή τους. 

Η. Γ ραφεία στο κτίριο που στεγάζεται το Δημαρχείο Λυ¬ 
κόβρυσης με τα περιεχόμενο. 

Η δωρεάν παραχώρηση της χρήσης των ανωτέρω περι¬ 
ουσιακών στοιχείων γίνεται με σκοπό την επίτευξη των δρα¬ 


στηριοτήτων και των στόχων της υπό σύσταση Δημοτικής 
Επιχείρησης και θα έχει χρονική διάρκεια είκοσι (20) ετών. 

7. Κεφάλαιο: 

Τ ο κεφάλαιο της Επιχείρησης θα ανέλθει σε 29.347,03 € 
το οποίο θα διατεθεί από τον τακτικό προϋπολογισμό 
έτους 2004 του Δήμου Λυκόβρυσης. 

8. Διάρκεια: 

Η διάρκεια της επιχείρησης ορίζεται σε είκοσι (20) έτη 
από την ημερομηνία της ίδρυσής της. 

Η επιχείρηση αφού συστηθεί θα αρχίσει να λειτουργεί 
μετά από απόφαση του Δημοτικού Συμβουλίου. 

Όλα τα δικαιώματα και οι υποχρεώσεις που αφορούν 
την ύδρευση και αποχέτευση του Δήμου Λυκόβρυσης κα¬ 
τά την περίοδο πριν την έναρξη λειτουργίας της Δημοτι¬ 
κής Επιχείρησης θα παραμείνουν στο Δήμο και δεν θα πε¬ 
ριέλθουν στη ΔΕΥΑΛ. 

9. Διάλυση και εκκαθάριση της Επιχείρησης: 

Η Επιχείρηση διαλύεται: 

• Με απόφαση του Δημοτικού Συμβουλίου, που λαμβά- 
νεται με την απόλυτη πλειοψηφία των μελών του κ' από¬ 
φαση του Γ ενικού Γ ραμματέα Περιφέρειας Αττικής. 

• Όταν λήξει χωρίς να παραταθεί η διάρκεια της Επι¬ 
χείρησης κ' 

• Σε περίπτωση πτώχευσης της Επιχείρησης 

Την διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης η εκκαθάριση γίνε¬ 
ται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχείρη¬ 
σης. Το υπόλοιπο περιέρχεται στο Δήμο. 

Η συγκρότηση, η λειτουργία και οι αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση και 
εποπτεία της Επιχείρησης διέπονται από τις σχετικές με τις 
δημοτικές επιχειρήσεις διατάξεις του Π.Δ.410/1995 (Δ.Κ.Κ) 
(Φ.Ε.Κ. 231/Α/14.11.1995), του Π.Δ. 520/1988 (Φ.Ε.Κ. 236 
τ.Α'/24.10.1988) όπωςτροποποιήθηκεμετηνπαρ. 12του άρ¬ 
θρου 5 του Ν. 2307/1995, της αριθμ. 25027/9.4.1984 (Φ.Ε.Κ. 
244/Β71984) απόφαση του Υπουργού Εσωτερικών όπως 
τροποποιήθηκε με την παρ. 13 του άρθρου 5 του 
Ν. 2307/1995 και τις διατάξειςτου Ν. 2503/1997. 

10. Κάλυψη Δαπάνης: 

-Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λυκό¬ 
βρυσης ύψους 29.347,03 € το οποίο θα διατεθεί από τον 
τακτικό προϋπολογισμό έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2004 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΉΓΟΡΌΣ ΔΗΜΑΣ 
-♦- 

Αριθ.6150 (6) 

Σύσταση στο Δήμο Λυκόβρυσης του Νομού Αττικής αμι¬ 
γούς δημοτικής επιχείρησης με την επωνυμία "Δημο¬ 
τική Επιχείρηση Πολιτισμού, Ανάπτυξης και Καθαριό¬ 
τητας Δήμου Λυκόβρυσης" με το διακριτικό τίτλο 
Δ.Ε.Π.Α.Κ.Α.Λ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/1995 (Φ.Ε.Κ. Α'231). 

2. Την αριθμ. 25027/1984 απόφαση του Υπουργού Εσω- 
τερικώνπου δημοσιεύθηκε στο Φ.Ε.Κ. 244/19.4.1984τ.Β'. 

όπως τροποποιήθηκε με την παρ. 13 του άρθρου 5 του 
Ν. 2307/1995. 

3. Τις παρ. 22,23 και 24του άρθρου 11 του Ν. 2503/1997 
(Φ.Ε.Κ. 107/30.5.1997 τ.Α'). 

4. Το υπ’ αριθμ. 520/1988 Π.Δ. (Φ.Ε.Κ. 236 τ.Α'/ 
24.10.1988) όπως τροποποιήθηκε με την παρ. 12 του άρ¬ 
θρου 5 του Ν. 2307/1995. 

5. Την αριθμ. οικ. 16978/11.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/ 18.11.2003 
τ.Β'. "Μεταβίβαση αρμοδιοτήτων και εξουσίας υπογραφής 
"ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" αποφάσεων, εγγρά¬ 
φων και άλλων πράξεων στον Γενικό Διευθυντή Περιφέρει¬ 
ας, στους προϊστάμενουςτων Διευθύνσεων Αυτοδιοίκησης 
- Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών". 

6. Την αριθμ 30/2004 απόφαση του Δημοτικού Συμβου¬ 
λίου του Δήμου Λυκόβρυσης, για σύσταση αμιγούς δημο¬ 
τικής επιχείρησης με την επωνυμία "Δημοτική Επιχείρηση 
Πολιτισμού, Ανάπτυξης και Καθαριότητας Δήμου Λυκό¬ 
βρυσης", αποφασίζουμε: 

1. Συστήνουμε στον Δήμο Λυκόβρυσης του νομού Αττι¬ 
κής, Αμιγή Δημοτική Επιχείρηση με την επωνυμία "Δημο¬ 
τική Επιχείρηση Πολιτισμού, Ανάπτυξης και Καθαριότη¬ 
τας Δήμου Λυκόβρυσης" με το διακριτικό τίτλο 
Δ.Ε.Π.Α.Κ.Α.Λ., ως ίδιο νομικό πρόσωπο ιδιωτικού δικαίου 
που διέπεται από τις διατάξεις των άρθρων 277 έως 284 
του Π.Δ. 410/1995 (ΔΚΚ),τιςπαρ. 22,23 και24του άρθρου 
11 του Ν. 2503/1997 ΦΕΚ 107/Α/30.05.1997,και την αριθμ. 
25027/1984 απόφαση του Υπουργού Εσωτερικών, όπως 
τροποποιήθηκε με την παρ. 13 του άρθρου 5 του Ν. 
2307/1995 κ'τις διατάξεις του Π.Δ. 520/1988 (Φ.Ε.Κ. 236 
τ.Α'/24.10.1988) όπως τροποποιήθηκε με την παρ. 12 του 
άρθρου 5 του Ν. 2307/1995. 

2 Σκοπός της Επιχείρησης είναι: 

Η πολιτιστική, αθλητική και κοινωνικοοικονομική ανά¬ 
πτυξη της περιοχής που ορίζεται από τα διοικητικά 
όρια του Δήμου Λυκόβρυσης, προς όφελος των πολι¬ 
τών του. 

Στα πλαίσια αυτά αντικείμενο της Επιχείρησης είναι: 

Α. Η υποστήριξη και ανάπτυξη του δημοτικού έργου. 

Β. Η προσφορά στο Δήμο υπηρεσιών, για τις οποίες ο 
Δήμος θα προσέφευγε σε τρίτους. 

Γ. Η ανάπτυξη ευρύτερων πολιτιστικών, κοινωνικών και 
λοιπών δραστηριοτήτων. 

Δ. Η προώθηση επιχειρηματικών και αναπτυξιακών δρα¬ 
στηριοτήτων. 

Ε. Η αξιοποίηση και απορρόφηση ευρωπαϊκών και εθνι¬ 
κών κονδυλίων προς όφελος του Δήμου και της τοπικής 
κοινωνίας. 

3.Έδρα 

Η έδρα της Δ.Ε.Π.Α.Κ.Α.Λ θα βρίσκεται στο Δήμο Λυκό¬ 
βρυσης του Νομού Αττικής και συγκεκριμένα στο κτίριο 
που στεγάζεται το Δημαρχείο. 

4 .Διοίκηση: 

Η Επιχείρηση διοικείται από 5/μελές Διοικητικό Συμ¬ 
βούλιο το οποίο ορίζεται μαζί με τους αναπληρωτές τους 
από το Δημοτικό Συμβούλιο. 

Από τα μέλη του Διοικητικού Συμβουλίου τουλάχιστον 
δύο (4) είναι αιρετοί εκπρόσωποι του Δήμου Λυκόβρυσης 
εκ των οποίων το ένα (1) προέρχεται από τη μειοψηφία, 
ένας (1) εκπρόσωπος Κοινωνικού φορέα της περιοχής, 
και ένας (1) δημότης ή κάτοικος του Δήμου Μεταμόρφω¬ 
σης, που θα έχει πείρα ή γνώσεις σχετικές με τα αντικεί¬ 
μενα της επιχείρησης. 

5. Πόροι της Επιχείρησης: 


Α. Τα έσοδα από την εκτέλεση, επίβλεψη και διαχείριση 
έργων του Δήμου. 

Β. Η παραχώρηση, μετά από απόφαση του Δημοτικού 
Συμβουλίου του συνόλου ή μέρους των εσόδων του Δή¬ 
μου από τις υπηρεσίες καθαριότητας και συγκεκριμένα 
από τα τέλη καθαριότητας και αποκομιδής απορριμμά¬ 
των λαϊκών αγορών και από τα λοιπά έσοδα υπηρεσίας 
καθαριότητας. 

Γ. Τα έσοδα από εκπόνηση μελετών και από αναθέσεις 
ευρωπαϊκών προγραμμάτων και παροχή συμβουλευτι¬ 
κών υπηρεσιών στο Δήμο σε Συνεταιρισμούς και σε επι¬ 
χειρήσεις της ευρύτερης περιοχής. 

Δ. Τα έσοδα από την συμμετοχή της Αναπτυξιακής Επι¬ 
χείρησης σε άλλες εταιρίες. 

Ε. Τα έσοδα από την παραχώρηση της εκμετάλλευσης 
δραστηριοτήτων επί ακίνητωντου Δήμου. Σε αυτά τα έσο¬ 
δα περιλαμβάνονται και τα έσοδα από ενοίκια ακίνητων 
και από διάφορες εκμεταλλεύσεις (όπως για παράδειγμα 
η ενοικίαση δημοτικών χώρων για εγκατάσταση διαφημι¬ 
στικών πινακίδων και το ενοίκια από επιχειρήσεις που λει¬ 
τουργούν επί δημοτικών χώρων). 

Στ. Τα έσοδα από πολιτιστικές και αθλητικές εκδηλώ¬ 
σεις που θα διοργανώνει η υπό σύσταση αναπτυξιακή 
εταιρία. 

Ζ. Τα διαφημιστικά έσοδα από ραδιοφωνικές εκπομπές 
του Δημοτικού Ραδιοφώνου. 

Η. Τα έσοδα από τις λοιπές δραστηριότητες που θα 
ασκεί. 

Θ. Τα έσοδα από κληρονομιές, δωρεές κ.λ.π. 

6. Κεφάλαιο: 

Το κεφάλαιο της Επιχείρησης θα ανέλθει σε 29.347,03 € 
το οποίο θα διατεθεί από τον τακτικό προϋπολογισμό 
έτους 2004 του Δήμου Λυκόβρυσης. 

7. Περιουσία: 

Ο Δήμος Λυκόβρυσης θα παραχωρήσει στην υπό σύ¬ 
σταση Δημοτική Επιχείρηση τη δωρεάν χρήση επί είκοσι 
(20) έτη των ακολούθων περιουσιακών του στοιχείων: 

Α. Τα έσοδα από την παραχώρηση της εκμετάλλευσης 
δραστηριοτήτων επί συγκεκριμένων χώρων του Δήμου. 
Ως πρώτη παραχώρηση ο Δήμος εκχωρεί στην υπό σύ¬ 
σταση Πολιτιστική και Αναπτυξιακή Εταιρεία τα έσοδα 
που θα προκύψουν από την ενοικίαση Δημοτικών χώρων 
για την τοποθέτηση διαφημιστικών πινακίδων από ιδιώτη. 

Β. Ποσοστό των εσόδων από τα τέλη καθαριότητας και 
ηλεκτροφωτισμού που θα καθορίζονται με απόφαση του 
Δημοτικού Συμβουλίου. 

Γ. Γ ραφεία στο κτίριο που στεγάζεται το Δημαρχείο Λυ¬ 
κόβρυσης με τα περιεχόμενα έπιπλα, εγκαταστάσεις, 
ηλεκτρονικό, τηλεπικοινωνιακό κ.λ.π. εξοπλισμό (φαξ, 
φωτοτυπικό μηχάνημα, συσκευές τηλεπικοινωνιών, τηλε¬ 
φωνικές γραμμές κ.ά.) 

Δ. Όλο τον εξοπλισμό καθαριότητας του Δήμου που κυ¬ 
ρίως περιλαμβάνει τέσσερα απορριμματοφόρα και δύο 
ανοικτά φορτηγά αλλά και ικανό αριθμό εξοπλισμού κα¬ 
θαριότητας. 

Η δωρεάν παραχώρηση της χρήσης των ανωτέρω περι¬ 
ουσιακών στοιχείων γίνεται με σκοπό την επίτευξη των 
κοινωνικών, πολιτιστικών και αναπτυξιακών στόχων της 
υπό σύσταση Δημοτικής Επιχείρησης και θα έχει χρονική 
διάρκεια είκοσι (20) ετών. 

8. Διάρκεια: 

Η διάρκεια της επιχείρησης ορίζεται σε είκοσι (20) έτη 
από την ημερομηνία της ίδρυσής της. 

9. Διάλυση και εκκαθάριση της Επιχείρησης: 

Η Επιχείρηση διαλύεται: 

• Με απόφαση του Δημοτικού Συμβουλίου, που λαμβά- 

νεται με την απόλυτη πλειοψηφίατων μελών του και από¬ 
φαση του Γενικού Γραμματέα Περιφέρειας Αττικής. 

• Όταν λήξει χωρίς να παραταθεί η διάρκεια της Επι¬ 
χείρησης και 

• Σε περίπτωση πτώχευσης της Επιχείρησης 

Την διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης η εκκαθάριση γίνε¬ 
ται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχείρη¬ 
σης. Το υπόλοιπο περιέρχεται στο Δήμο. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτείατης Επιχείρησης διέπονται από τις σχε¬ 
τικές με τις δημοτικές επιχειρήσεις διατάξεις του Π.Δ. 
410/1995 (Δ.Κ.Κ) (Φ.Ε.Κ. 231/Α/14.11.1995), του Π.Δ. 
520/1988 (Φ.Ε.Κ. 236 τ.Α'/24.10.1988) όπως τροποποιή¬ 
θηκε μετηνπαρ. 12 του άρθρου 5 του Ν. 2307/1995, της 
αριθμ. 25027/9.4.1984 (Φ.Ε.Κ. 244/Β'/1984) απόφαση του 
Υπουργού Εσωτερικών όπως τροποποιήθηκε με την παρ. 
13 του άρθρου 5 του Ν. 2307/1995 και τις διατάξεις του 
Ν. 2503/1997. 

10. Κάλυψη Δαπάνης: 

-Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λυκό- 
βρυσης ύψους 29.347,03 € το οποίο θα διατεθεί από τον 
τακτικό προϋπολογισμό έτους 2004. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Μαρτίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 547 (7) 

Μερική τροποποίηση σύνθεσης μελών Δ.Σ του Περιφε 
ρειακού Ταμείου ανάπτυξης Βορείου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις υπ’ αριθμ. 76/Γ.Γ./18.1.2002 (ΦΕΚ 160/Β72002), 
504/22.4.2002 (ΦΕΚ 63/Β72002), 945/26.5.2003 (ΦΕΚ 
800/Β72002) και 1541/8.9.2003 (ΦΕΚ 1370/Β/2003) απο¬ 
φάσεις της Περιφέρειας Βορείου Αιγαίου που αφορούν 
στη συγκρότηση του Δ.Σ του Περιφερειακού Ταμείου 
ανάπτυξης Βορείου Αιγαίου. 

2. Την με αριθμό πρωτοκόλλου 3467/5.4.2004 έκθεση 
εμφάνισης του Γενικού Γραμματέα της Π.Β.Αιγαίου που 
δημοσιεύθηκε στο ΦΕΚ 93/Γ72.4.2004. 

3. Του Ν. 2218/94 άρθρα 53-56, που αφορούν στη σύ¬ 
σταση των Π.Τ.Ατης Χώρας, όπως τροποποιήθηκε, συ¬ 
μπληρώθηκε, διορθώθηκε και ισχύει σήμερα με τους Νό¬ 
μους: Ν. 2307/Α/1995 άρθρο 12 παρ. 10, Ν. 2647/Α/1987 
άρθρο 7, Ν. 2738/Α/1999 άρθρο 29παρ. 5, Ν. 2819/Α/2000 
άρθρο 26 παρ. 6, Ν. 2880/Α/2001 άρθρο 7 παρ. 1, Ν. 
3074/Α/2002 άρθρο 12, Ν. 3051/Α/20.9.2002 άρθρο 22 
παρ. 6, Ν. 3013/2002 άρθρο 22 και Ν. 3227/2004 (ΦΕΚ 
31/Α/2004) άρθρο 7, αποφασίζουμε: 

Ορίζουμε τον Γενικό Γραμματέα της Περιφέρειας Βο¬ 
ρείου Αιγαίου Σέργιο Σπυρίδωνα Τσίφτη του Θεοδώρου, 
ως Πρόεδρο του Δ.Σ του Περιφερειακού Ταμείου Ανά¬ 


πτυξης Βορείου Αιγαίου αντί του Παπαδόπουλου Παύ¬ 
λου. 

Κατά τα λοιπά ισχύουν ως έχουν οι αποφάσεις μας. (1 ° 
σχετικό). 

Η απόφαση αυτή να δημοσιευθεί στην Εφημερίδα Κυβε- 
ρνήσεως. 

Μυτιλήνη, 5 Απριλίου 2004 

Ο Γ ενικός Γ ραμματέας Περιφέρειας 
ΣΤΕΡΓΙΟΣ ΣΠΥΡΙΔΩΝ ΤΣΙΦΤΗΣ 

-♦- 

Αριθ. 2321 (8) 

Λύση σύμβασης μίσθωσης λόγω παραίτησης της εται¬ 
ρείας "ΣΑΝΗ ΑΕ" από το δικαίωμα εκμίσθωσης για 
έρευνα και εκμετάλλευση Γεωθερμικού Δυναμικού χα¬ 
μηλής ενθαλπίας στην περιοχή Ακτή Σάνη του Δήμου 
Κασσάνδρας του Ν. Χαλκιδικής . 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α) Τον Νόμο 1475/84 (ΦΕΚ 131 Α/11.9.1984) "Αξιοποίη¬ 
ση του Γεωθερμικού Δυναμικού". 

β) Τον Νόμο 2647/1998 (ΦΕΚ 237 Α/22.10.1998) "Μετα¬ 
βίβαση αρμοδιοτήτων στις Περιφέρειες και την αυτοδιοί¬ 
κηση και άλλες διατάξεις". 

γ) Την Απόφαση του Γενικού Γραμματέα της Περιφέ¬ 
ρειας Κεντρικής Μακεδονίας με αριθ. 1814/4.3.1999 "Κα¬ 
τανομή μεταβιβασθεισών αρμοδιοτήτων Υπουργείων 
στις Διευθύνσεις της Περιφέρειας Κεντρικής Μακεδο¬ 
νίας" σε εφαρμογή του Ν. 2647/1998. 

δ) Την με Α.Π. 3871/935/25.10.2000 (ΔΙ.Σ.Α.- Π.Κ.Μ.) 
Απόφαση του Γ ενικού Γ ραμματέα της Περιφέρειας Κε¬ 
ντρικής Μακεδονίας, εκμίσθωσης γεωθερμικού δυναμι¬ 
κού χαμηλής ενθαλπίας που βρίσκεται στην περιοχή Ακτή 
Σάνη του Δήμου Κασσάνδρας του Ν. Χαλκιδικής στην 
εταιρεία "ΣΑΝΗ ΑΈ." 

ε) Το με αριθ. 4879/26.4.2001 μισθωτήριο συμβόλαιο 
σύμφωνα με την οποία το Ελληνικό Δημόσιο εκμίσθωσε 
στην εταιρεία "ΣΑΝΗ ΑΈ." το δικαίωμα έρευνας και εκμε- 
ταλλεύσεως γεωθερμικού δυναμικού χαμηλής ενθαλπίας 
που βρίσκεται στην περιοχή Ακτή Σάνη του Δήμου Κασ¬ 
σάνδρας του Ν. Χαλκιδικής. 

στ) Την από 24.3.2004 (Α.Π. 2321/26.3.2004 ΔΙ.Σ.Α.- 
Π.Κ.Μ.) αίτηση παραίτησης της εταιρείας "ΣΑΝΗ ΑΈ. από 
τα μισθωτικά της δικαιώματα, στην οποία αναφέρεται ότι 
η εν λόγω εταιρεία αποφασίζει να μην προχωρήσει στην 
ενεργειακή εκμετάλλευση του κοιτάσματος του Γ/Θ πεδί¬ 
ου του θέματος, λόγω του ότι το κοίτασμα δεν είναι οικο¬ 
νομικά εκμεταλλεύσιμο (χαμηλή θερμοκρασία Γ/Θ ρευ¬ 
στού 32ο) και προτίθεται να προχωρήσει στην διερεύνη- 
ση των ιαματικών χαρακτηριστικών του νερού και στην 
δυνατότητα εκμετάλλευσής τους, αποφασίζουμε: 

1. Την λύση της σύμβασης μίσθωσης μεταξύ του Ελλη¬ 
νικού Δημοσίου και της εταιρείας "ΣΑΝΗ Α.Ε.", που υπο- 
γράφηκε με το (ε) σχετικό συμβόλαιο και ως εκ τούτου, 
από τα μισθωτικά της δικαιώματα έρευνας και εκμετάλ¬ 
λευσης γεωθερμικού δυναμικού χαμηλής ενθαλπίας, 
στην περιοχή όπως καθορίζεται από τις εξής αζιμουθια- 

Σ -12825,286 -16093,003 

Ρ -13510,170 -15992,231 

αναφερόμενες στο ΚΦΧ "Πολύγυρος" κλίμακας 
1:100.000 με φ=40° 15’ και λ= 0° 15’, με εμβαδόν 913 
στρ., σύμφωνα με την (ε) σχετική, για τον λόγο που ανα¬ 
γράφεται στην παραγ. (στ) του σκεπτικού της παρούσης. 

2. Η εκτελεσθείσα γεωθερμική γεώτρηση θα πρέπει να 
σφραγισθεί άμεσα από τον ενδιαφερόμενο, όπως αυτό 
ορίζεται στο δέκατο τρίτο άρθρο της παραπάνω (ε) σύμ¬ 
βασης και στο οποίο αναφέρεται ότι.... "οι δύο γεωτρή¬ 
σεις που θα γίνουν στα πλαίσια της εκμετάλλευσης του 
Γεωθερμικού Δυναμικού Χαμηλής Ενθαλπίας, σύμφωνα 
με τους όρους του παρόντος σε περίπτωση λήξης ή λύ¬ 
σης της παρούσας σύμβασης θα σφραγισθούν κατάλλη¬ 
λα ώστε να είναι δυνατή η επαναλειτουργία τους στο μέλ¬ 
λον, ύστερα από σχετική έγκριση του Δημοσίου σύμφωνα 
με την ισχύουσα Νομοθεσία". 

3. Επιστρέφεται η εγγυητική επιστολή καλής εκτέλεσης 
των όρωντης μίσθωσης, σύμφωνα με το άρθρο (7) του πα¬ 
ραπάνω (ε) σχετικού συμβολαίου, στον εκπρόσωπο της 
εταιρείας με αριθ. Ν. 100082/0001/28.5.2001 της Εμπορι¬ 
κής Τράπεζας της Ελλάδος ύψους 23.477,62 Ευρώ. 

Η απόφαση αυτή να δημοσιευθεί στην Εφημερίδα τη 
Κυβερνήσεως. 

Θεσσαλονίκη, 15 Απριλίου 2004 

Ο Γενικός Γραμματέας Περιφέρειας 
ΓΙΩΡΓΟΣ ΤΣΙΟΤΡΑΣ 
-*- 

Αριθ. 3714 (9) 

Ορισμός μέλους του Δ.Σ. τηςΔ.Ε.Υ.Α. του Δήμου Μεσσα- 
πίων νομού Εύβοιας σε πλήρη απασχόληση και καθο¬ 
ρισμός αποζημίωσης αυτού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
"περί κινήτρων για την ίδρυση επιχειρήσεων ύδρευσης 
και αποχέτευσης" όπως τροποποιήθηκε με τις διατάξεις 
του άρθρου 8 παρ. 9 του Ν. 2839/12.9.2000. 

2. Την αρ. 14/2003 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης του Δήμου Μεσσαπίωντου Νομού Εύβοιας. 

3. Τις αρ. 5921/9.9.1997 καιαρ. 5910/23.7.1999 αποφά¬ 
σεις Γ.Γ.Π. Στερεός Ελλάδας "Μεταβίβαση δικαιώματος 
υπογραφής με εντολή Γ ενικού Γ ραμματέα". 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη 600 € καθαρά μηνιαίως, σε 
βάρος του προϋπολογισμού της Επιχείρησης η οποία 
ισούται με το ήμισυ των εξόδων παράστασης του Δημάρ¬ 
χου Μεσσαπίων. Για την δαπάνη αυτή έχει εγγράφει σχε¬ 
τική πίστωση στον Κ.Α. 61.01.002.000 του προϋπολογι¬ 
σμού οικονομικού έτους 2004 της Επιχείρησης. Γ ια τα 
επόμενα τρία έτη προβλέπεται ναπροκληθεί ανάλογη δα¬ 
πάνη εις βάρος των προϋπολογισμών της επιχείρησης, 
για την οποία θα εγγραφούν σχετικές πιστώσεις στους 
αντίστοιχους κωδικούς των προϋπολογισμών των ετών 
αυτών, αποφασίζουμε: 

1. Ορίζουμε όπως το μέλος του Διοικητικού Συμβουλίου 
της Δημοτικής Επιχείρησης Ύδρευσης και Αποχέτευσης 
του Δήμου Μεσσαπίων Ν. Κουλοχέρη έχει πλήρη απα¬ 
σχόληση με αμοιβή στην επιχείρηση με αρμοδιότητες την 
επίβλεψη της υλοποίησης των αποφάσεων του Δ.Σ. και 
την τοποθέτησή του ως φυσικού συνδέσμου μεταξύ πολι¬ 
τών - διοίκησης και εργαζομένων - διοίκησης. 


2. Καθορίζουμε το ύψος της αμοιβής του για τις παρε¬ 
χόμενες υπηρεσίες στην Επιχείρηση, σε 600 € καθαρά μη¬ 
νιαίως, σε βάρος του προϋπολογισμού της. Για την δαπά¬ 
νη αυτή έχει εγγράφει σχετική πίστωση στον Κ.Α. 
61.01.002.000 προϋπολογισμό οικονομικού έτους 2004 
της Επιχείρησης σύμφωνα με τις διατάξεις της παρ. 3 του 
άρθρου 7 του Ν. 1069/80 όπως τροποποιήθηκε και ισχύει. 
Γ ια τα επόμενα τρία έτη προβλέπεται να προκληθεί ανά¬ 
λογη δαπάνη εις βάρος των προϋπολογισμών της επιχεί¬ 
ρησης, για την οποία θα εγγραφούν σχετικές πιστώσεις 
στους αντίστοιχους κωδικούς των προϋπολογισμών των 
ετών αυτών. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 7 Απριλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθ. 3467 (10) 

Καθιέρωση υπερωριακής εργασίας Α εξαμήνου 2004 για 
τους υπαλλήλους των Νομαρχιακών Αυτοδιοικήσεων 
που ασχολούνται με τον ποιοτικό & ποσοτικό έλεγχο 
των νωπών και μεταποιημένων γεωργικών προϊόντων 
φυτικής προέλευσης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

α) τις διατάξεις του άρθρου 15 του Ν. 2592/1998 το 
οποίο αντικαθιστά το άρθρο 18 του Ν. 2470/97 "Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις" 

β) τις διατάξεις του άρθρου 35 παρ. 7του Ν. 2738/99 για 
την διαπίστωση της ανάγκης για υπερωριακή εργασία. 

γ) την ανάγκη καθιέρωσης υπερωριακής εργασίας γεω¬ 
πόνων, υπαλλήλων των Δ/νσεων Γεωργίας των Νομαρ¬ 
χιακών Αυτοδιοικήσεων, απασχολούμενων με τον ποιοτι¬ 
κό και ποσοτικό έλεγχο κατά το Α’ εξάμηνο του έτους 
2004. 

δ) το υπ’ αρ. 237441/4.3.2004 έγγραφο του Υπουργείου 
Γεωργίας με τους αντίστοιχους πίνακες κατανομών, απο¬ 
φασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη εξαιρετικών ή απρόβλεπτων ή 
έκτακτων αναγκών για τους υπηρετούντες υπαλλήλους 
της Δ/νσης Γεωργίας της Νομαρχιακής Αυτοδιοίκησης 
Ανατ. Αττικής, σύνολο 2, που θα ασχοληθούν με τον ποιο¬ 
τικό και ποσοτικό έλεγχο εισαγομένων εξαγομένων, απο- 
συρόμενων ή διακινουμένων στις χώρες της Ευρωπαϊκής 
Ένωσης γεωργικών προϊόντων νωπών και μεταποιημέ- 
νωνήπροοριζομένωνγια μεταποίηση,, νωπών γεωργικών 
προϊόντων, στην ενίσχυση των ελεγκτικών μηχανισμών, 
στην οργάνωση ελέγχων στην εσωτερική αγορά και στην 
σωστή λειτουργία των Πρωτοβάθμιων Επιτροπών Επιβο¬ 
λής Κυρώσεων, σύνολο ωρών μέχρι 280, συνολικής δα¬ 
πάνης μέχρι 1440 Ευρώ, σε βάρος των πιστώσεων του 
προϋπολογισμού του Κ.Τ.Γ.Κ. και Δασών Φ.110 ΚΑΕ2271. 

Με απόφαση της Διευθύνσεως Γεωργίας σε συνεργα¬ 
σία με τους επόπτες ποιοτικού ελέγχου, θα ορισθούν οι 
υπάλληλοι και η κατανομή των εγκεκριμένων ωρών υπε- 
ρωριακής εργασίας ανά μήνα για τον καθένα για το Α εξά¬ 
μηνο του 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 7 Απριλίου 2004 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθ. 1542 (11) 

Έγκριση κανονισμού και άδεια σύστασης του αμοιβαίου 
κεφαλαίου "ΕΛΛΗΝΙΚΗ ΤΒυδΤ ΚΥΠΡΙΑΚΟ ΔΙΑΧΕΙ¬ 
ΡΙΣΗΣ ΔΙΑΘΕΣΙΜΩΝ ΕΞΩΤΕΡΙΚΟΥ" που θα διαχειρίζε¬ 
ται η εταιρεία "ΕΛΛΗΝΙΚΗ ΤΒυδΤ ΑΕΔΑΚ". 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 254/8.4.2004 του Γενικού Διευθυντή) 

Εχοντας υπόψη: 

1. Τις παραγράφους 1 και 2 του άρθρου 17α του 
Ν. 1969/1991 "Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεωςτης κεφαλαιαγοράς και άλλες διατάξεις", όπως 
ισχύει (ΦΕΚ Α' 167), όπως τροποποιήθηκαν και συμπλη¬ 
ρώθηκαν με τις παραγράφους 2 και 3 του άρθρου 2 του 
Π.Δ. 433/1993 (ΦΕΚ Α' 183). 


2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς "Ανάθεση αρμο¬ 
διοτήτων στο Γενικό Διευθυντή της Επιτροπής Κεφαλαια¬ 
γοράς" (ΦΕΚ ΒΊ 620). 

3. Τις από 28 Ιανουάριου 2004 και 16 Μαρτίου 2004 επι¬ 
στολές της διαχειρίστριας εταιρείας "ΕΛΛΗΝΙΚΗ ΤΒυδΤ 
ΑΕΔΑΚ" με το υποβληθέν σχέδιο κανονισμού του παρα¬ 
πάνω αμοιβαίου κεφαλαίου και την από 3 Δεκεμβρίου 
2003 επιστολή του θεματοφύλακα "ΤΡΑΠΕΖΑ ΕΡΘ ΕΨ- 
ΒΟΒΑΝΚ ΕΒΟΑδΙΑδ Α.Ε.". 

4. Την από 22 Μαρτίου 2004 εισήγηση της Διεύθυνσης 
Χορήγησης Αδειών και Εποπτείας Φορέωντης Κεφαλαια¬ 
γοράς, αποφασίζουμε: 

Εγκρίνουμε τον κανονισμό του αμοιβαίου κεφαλαίου 
"ΕΛΛΗΝΙΚΗ ΤΒυδΤ ΚΥΠΡΙΑΚΟ ΔΙΑΧΕΙΡΙΣΗΣ ΔΙΑΘΕΣΙ¬ 
ΜΩΝ ΕΞΩΤΕΡΙΚΟΥ" και παρέχουμε την άδεια για τη σύ¬ 
στασή του. Το εν λόγω αμοιβαίο κεφάλαιο θα διαχειρίζεται 
η εταιρεία "ΕΛΛΗΝΙΚΗ ΤΒυδΤ ΑΕΔΑΚ" και θεματοφύλακας 
θα είναι η "ΤΡΑΠΕΖΑ ΕΡΟ ΕυΠΟΒΑΝΚ ΕΒΟΑδΙΑδ Α.Ε.". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2004 
Ο Γενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




